text: Yderkommuner går sammen mod skæv udvikling
  31 oktober 2014 kl. 17.44
  Danmark er ved at knække på midten, og landets to største byer render med al væksten. Det mener en ny forening, og det vil de gøre noget ved med oprettelsen af en ny forening.
  ?Danmark på Vippen? hedder en ny forening, som vil sørge for, at landet ikke bliver skævvredet til de største byers fordel. I vores landsdel er Tønder og Sønderborg Kommune blandt stifterne.
  - I Sønderborg har vi et kæmpe potentiale, som efter min mening slet ikke bliver forløst, som det er i dag. Vi skal synliggøre alt det vi kan endnu bedre, end vi gør i dag, og her mener jeg at en alliance som Danmark på Vippen er et interessant forum at være med i, siger Erik Lauritzen.
  Foreningen understreger, at det ikke handler om at brokke sig, men at finde løsninger i stedet for problemer, så udviklingen ikke kun bliver i Aarhus og København.
  - Det her er ikke en klynkende protestbevægelse, der vil slynge om sig med postulater om det skæve Danmark. Vi vil have de problemstillinger til debat, som langt de fleste områder i Danmark kæmper med, og det skal ske på baggrund af fakta, siger medinitiativtager og direktør i Jøp, Ove & Myrthu Vest, Kim Ruberg.
  Fakta:
  Bag Danmark på Vippen står en initiativgruppe bestående afLanddistrikternes Fællesråd, Danske Andelskassers Bank og Jøp, Ove &Myrthu Vest.De stiftende medlemmer er: Landdistrikternes Fællesråd, SønderborgKommune, Hjørring Kommune, Lolland Kommune, Struer Kommune,Lemvig Kommune, Varde Kommune, Ikast-Brande Kommune, SlagelseKommune, Danske Andelskassers Bank, Lollands Bank, Frøs HerredsSparekasse, Vestjysk Bank, og Jøp, Ove & Myrthu Vest.I bestyrelsen for Danmark på Vippen blev følgende valgt: borgmesterSteen Knuth, Slagelse, borgmester Erik Lauritzen, Sønderborg, JakobFastrup, bestyrelsesformand i Danske Andelskassers Bank, SteffenDamsgaard, formand for Landdistrikternes Fællesråd og Kim Ruberg,direktør i Jøp, Ove & Myrthu Vest.Forskerne bag hvidbogen er blandt andre: Niels Westergård-Nielsen, CBS: Økonomi Anne Lorentzen, AAU: Erhvervsgeografi Jesper Bo Jensen, Center for Fremtidsforskning ? Fremskrivninger af scenarier
  Læs mere om Danmark på Vippen her
  